Die Vrydagmiddag het die senior leerlingraad vir 2019 ’n ysbreker en kenmekaar- aktiwiteit aangebied. Dr. Ilse de Beer, opvoedkundige sielkundige, het die aand ná ete ’n insiggewende lesing aangebied en praktiese wenke gegee om spanning in eksamentye, asook in die algemeen, te hanteer.
Die akademiese program is afgesluit met twee praktiese sessies. Hulle het “slym” in die chemie laboratorium berei en Debora van Zyl, onderwyser van die Hansies, het hulle bekend gestel aan die wonderwêreld van die lewenswetenskappe deur ’n beeshart, -longe en -niere te dissekteer.
Die Sondagoggend het ’n uitgeputte maar blinkoog groep kinders ’n moeë Rudolf de Vos, bemarker van Hoërskool Hans Strijdom, en Swanepoel gegroet met die versekering dat Hansieland hul harte gesteel het.